section_heading: Povijest
paragraph_text: Klub su osmovali radnici tvornice optičkih instrumenata Carl Zeiss 1903. godine. Godine 1911. mijenja ime u Fussball Club Carl Zeiss Jena e.V, kako bi 1917. godine promijenio naziv u ''1. Sportverein Jena e.V''. Godine 1933. postaje član lige Gauliga Mitte. Ovo natjecanje osvaja u četiri navrata. Nakon Drugog svjetskog rata počinje se natjecati u DDR-Oberligi, najvišem nogometnom rangu u Istočnoj Njemačkoj. Jena je tri puta bila prvak Istočne Njemačke, dok je četiri puta osvajala nacionalni kup. U sezoni 1980./81. je s 2-0 poražena u finalu Kupa pobjednika kupova od Dinamo Tbilisija.